Document ID: 32011R0383
Publication Date: 2011-04-18

Title and Content:
VYKONÁVACIE NARIADENIE KOMISIE (EÚ) č. 383/2011
z 18. apríla 2011,
ktorým sa mení a dopĺňa nariadenie Rady (ES) č. 194/2008, ktorým sa obnovujú a posilňujú reštriktívne opatrenia voči Barme/Mjanmarsku
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 194/2008, ktorým sa obnovujú a posilňujú reštriktívne opatrenia voči Barme/Mjanmarsku a ktorým sa zrušuje nariadenie (ES) č. 817/2006 (1), a najmä na jeho článok 18 ods. 1 písm. b),
keďže:
(1)
V prílohe V k nariadeniu (ES) č. 194/2008 sa uvádza zoznam subjektov, na ktoré sa vzťahujú určité vývozné, finančné a investičné obmedzenia v zmysle uvedeného nariadenia.
(2)
V prílohe VI k nariadeniu (ES) č. 194/2008 sú uvedené osoby, skupiny a subjekty, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia.
(3)
V prílohe VII k nariadeniu (ES) č. 194/2008 sú uvedené podniky, ktoré vlastní alebo kontroluje vláda Barmy/Mjanmarska alebo jej členovia alebo osoby s nimi spojené a na ktoré sa vzťahujú obmedzenia týkajúce sa investícií stanovené v uvedenom nariadení.
(4)
Rozhodnutím Rady č. 2011/239/SZBP (2) sa nahrádzajú prílohy I, II a III k rozhodnutiu Rady 2010/232/SZBP z 26. apríla 2010 (3), v ktorých sú uvedené zoznamy podnikov, na ktoré sa odvoláva článok 3 ods. 2 písm. b), článok 5 a článok 14 uvedeného rozhodnutia, zoznamy fyzických a právnickych osôb, na ktoré sa odvolávajú články 9, 10 a 13 uvedeného rozhodnutia, a zoznam podnikov, na ktoré sa odvolávajú články 10 a 14 uvedeného rozhodnutia. Nariadenie Rady (ES) č. 194/2008 umožňuje uplatnenie rozhodnutia Rady 2010/232/SZBP v rozsahu, v akom je potrebné opatrenie na úrovni Únie. Prílohy V, VI a VII k nariadeniu (ES) č. 194/2008 by sa preto mali zodpovedajúcim spôsobom zmeniť a doplniť.
(5)
V prípade jednotlivcov označených v prílohe IV k rozhodnutiu Rady 2011/239/SZBP sa účinky spojené s ich uvedením na zozname v prílohe II tohto rozhodnutia pozastavujú. Podobne nie je vhodné začleniť ich mená do prílohy VI k nariadeniu (ES) č. 194/2008.
(6)
S cieľom zabezpečiť, aby boli opatrenia ustanovené v tomto nariadení účinné, by toto nariadenie malo nadobudnúť účinnosť v deň jeho uverejnenia,
PRIJALA TOTO NARIADENIE:
Článok 1
1. Príloha V k nariadeniu (ES) č. 194/2008 sa nahrádza textom prílohy I k tomuto nariadeniu.
2. Príloha VI k nariadeniu (ES) č. 194/2008 sa nahrádza textom prílohy II k tomuto nariadeniu.
3. Príloha VII k nariadeniu (ES) č. 194/2008 sa nahrádza textom prílohy III k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. apríla 2011

Classification:
Level 1 Topics: 100161
100147
100143
100145
Level 2 Topics: 100180
100170
100282
100184
100194
100281
Level 3 Topics: 584
1847
3584
3878
3474
2858
All Topics: 3483
3584
3588
3870
4966
584